
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έξοδα κίνησης υπαλλήλων του Γενικού Χημείου του 

Κράτους και του ΚΕΠΥΟ. 1 

Λειτουργία του Δ.Σ. του Ταμείου Αρωγής Αστυνομίας 

(Τ.Α.ΑΣ.). 2 

Αύξηση των συντάξεων των συνταξιούχων του Ταμεί¬ 
ου Συντάξεων Εφημεριδοπωλών και Υπαλλήλων 

Πρακτορείων Αθηνών, για το έτος 2000. 3 

Υλοποίηση προγράμματος επιδοτούμενου παραθερι- 

σμού του Ταμείου Νομικών, έτους 2000. 4 

Ανάθεση έργων στην εταιρία "ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.". 5 


ΑΠΟΦΑΣΕΙ Σ 

Αριθ. 2/13573/0022 (1) 

Έξοδα κίνησης υπαλλήλων του Γενικού Χημείου του 
Κράτους και του ΚΕΠΥΟ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Της παρ. 4 του άρθρου 35 του Ν. 1882/1990 (ΦΕΚ 
43/Α'). 

β. Της παρ. 3 του άρθρου 5 του Ν. 2685/1999 (ΦΕΚ 
35/Α'). 

γ. Του άρθρου 10 του Ν. 2470/97. 

δ. Του άρθρου 40 του Ν. 849/78. 

2. Την αριθ. 2056205/8692/0022/14.8.96 απόφαση του 
Υφυπουργού Οικονομικών. 

3. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών «ανάθεση αρμοδιοτήτων στους Υφυπουργούς Οικο¬ 
νομικών». 

4. Το γεγονός ότι η φύση της εργασίας των υπαλλήλων 
του Γενικού Χημείου του Κράτους και του ΚΕΠΥΟ επιβάλ¬ 
λει συνεχείς μετακινήσεις εντός των ορίων της έδρας αυ¬ 
τών. 

5. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού για το έτος 


2000 που ανέρχεται σε 440.000.000 δρχ. περίπου και η 
οποία θα καλυφθεί από τις πιστώσεις των ΚΑΕ 0269 και 
0369, ειδ. Φορέα 23-110, αποφασίζουμε: 

Η πληρωμή των εξόδων κίνησης που προβλέπεται από 
τις αριθ. 2/35436/0022/27.10.99 και 2/54853/0022/ 
27.10.99 υπουργικές αποφάσεις, από 1.1.2000 θα βαρύ¬ 
νουν τους λογαριασμούς των ΔΙΒΕΕΤ καιΔΕΧΕ, αντίστοι¬ 
χα, με απόδοση ανά τρίμηνο της ισόποσης δαπάνης, από 
τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2000 

Ο ΥΦΥΠΟΥΡΓΟΣ 

ΝIΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Φ 218/οικ. 182 (2) 

Λειτουργία του Δ.Σ. του Ταμείου Αρωγής Αστυνομίας 
(Τ.Α.ΑΣ.). 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 27 του Ν. 2676/99 (Ι/Α') 

2. Τις διατάξεις του άρθρου 20 του Ν. 1539/85. 

3. Το άρθρο 1 παρ.1 περ. ιητου Π. Δ/τος 129/92 (201/Α'). 

4. Το άρθρο 1 του Ν. 2469/1997 (38/Α') και το γεγονός 
ότι, από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

5. Τις διατάξεις του Π.Δ. 372/95 (201/Α') Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας. 

6. Το 8067/2/ 5-ε/99 έγγραφο του Τ.Α.Α.Σ., αποφασίζου¬ 
με: 

Άρθρο 1 

Συγκρότηση Διοικητικού Συμβουλίου του Ταμείου 

1. Το Ταμείο, διοικείται από επταμελές (7) Διοικητικό 
Συμβούλιο αποτελούμενο από: 

α) Τον αρχαιότερο κατά βαθμό, από τους υπηρετούντες 
στο Νομό Αττικής, μέτοχό του, ως Πρόεδρο. 

β) Έναν (1) ανώτερο Αξιωματικό της Ελληνικής Αστυνο¬ 
μίας, μέτοχο του Ταμείου. 

γ) Έναν (1) Αρχιφύλακα ή Αστυφύλακα, με δεκαετή του¬ 
λάχιστον υπηρεσία, μέτοχο του Ταμείου. 

δ) Έναν (1) υπάλληλο με βαθμό Α'του Υπουργείου Οι¬ 
κονομικών. 

ε) Έναν (1) υπάλληλο με βαθμό Α' του Υπουργείου Ερ¬ 
γασίας και Κοινωνικών Ασφαλίσεων. 

στ) Έναν (1) εκπρόσωπο της Πανελλήνιας Ενωσης 
Αξιωματικών Αστυνομίας (Π.ΕΝ.Α.Α.), μέτοχο του Ταμεί¬ 
ου. 

ζ) Έναν εκπρόσωπο της Πανελλήνιας Ομοσπονδίας 
Αστυνομικών Υπαλλήλων (Π.Ο.ΑΣ.Υ.), μέτοχο του Ταμεί¬ 
ου. 

2. α) Όταν συζητούνται θέματα προσωπικού ή οργάνω¬ 
σης και λειτουργίας του Ταμείου,μετέχει με δικαίωμα ψή¬ 
φου, ένας από τους υπαλλήλους του Ταμείου, που διορί¬ 
ζεται μαζί με τον αναπληρωτή του, με απόφαση του 
Υπουργείου Εργασίας και Κοινωνικών Ασφαλίσεων, μετά 
από πρόταση της διεύθυνσης του Ταμείου. 

β) Όταν συζητούνται θέματα εξόδων, διοίκησης και δια¬ 
χείρισης του ενσήμου της Ελληνικής Αστυνομίας, μετέχει 
με δικαίωμα ψήφου ένας εκπρόσωπος του Επικουρικού 
Ταμείου Υπαλλήλωντ. Αστυνομίας Πόλεων (Ε.Τ.Υ.Α.Π). 

γ) Στις συνεδριάσεις του Δ.Σ. μετέχει χωρίς ψήφο, ως 
Κυβερνητικός Επίτροπος, υπάλληλος με βαθμό Α' του 
Υπουργείου Εργασίας και Κοινωνικών Ασφαλίσεων, ο 
οποίος ορίζεται με τον αναπληρωτή του, με απόφαση του 
Υπουργού Εργασίας και Κοινωνικών Ασφαλίσεων. 

3. Με απόφαση του Υπουργού Εργασίας και Κοινωνικών 
Ασφαλίσεων, ύστερα από πρόταση του Υπουργού Δημό¬ 
σιας Τάξης, ορίζονται τα μέλη Αστυνομικοί του Δ.Σ. του 
Ταμείου, μαζί με ισάριθμους αναπληρωτές τους. Οι εκ¬ 
πρόσωποι των Ομοσπονδιών των συνδικαλιστικών φορέ¬ 
ων, προτείνονται από αυτές, σύμφωνα μετά καταστατικά 
τους. Τα μέλη (τακτικά και αναπληρωματικά), που ανή¬ 
κουν στο Υπουργείο Οικονομικών και στο Υπουργείο Ερ¬ 
γασίας και Κοινωνικών Ασφαλίσεων, διορίζονται με από¬ 
φαση του Υπουργού Εργασίας και Κοινωνικών Ασφαλίσε¬ 
ων. 

4. Η θητεία των μελώντου Δ.Σ. είναιτριετής, η οποία πα- 
ρατείνεται αυτοδίκαια μέχρι του διορισμού των νέων με¬ 
λών, όχι όμως περισσότερο από τρίμηνο από τη λήξη της. 
Η αντικατάσταση μέλους, πριν από τη λήξη της θητείας 
του, είναι δυνατή μόνο για λόγο αναγόμενο στην άσκηση 
των καθηκόντων του, ο οποίος και πρέπει να βεβαιώνεται 
στη σχετική πράξη. 

5. Η αποβολή της ιδιότητας με την οποία έγινε ο διορι¬ 
σμός κάποιου ως μέλους του Δ.Σ., συνεπάγεται έκπτωση 
από το αξίωμα, με απόφαση του Υπουργού Εργασίας και 
Κοινωνικών Ασφαλίσεων, μετά από πρόταση του Δ.Σ. ή 
και αυτεπάγγελτα. Μέλος το οποίο απουσιάζει αδικαιο¬ 
λόγητα από τρεις (3) συνεχείς συνεδριάσεις, δύναται να 
κηρυχθεί έκπτωτο, μετά από σχετική πρόταση του Δ.Σ. 
στον Υπουργό Εργασίας και Κοινωνικών Ασφαλίσεων. 

Άρθρο 2 

Προϋποθέσεις διορισμού μελώντου Δ.Σ. 

Δεν μπορεί να διοριστεί μέλος του Δ.Σ., όποιος: 

1. Δεν έχει την Ελληνική Ιθαγένεια. 

2. Δεν έχει ελεύθερη διαχείριση της περιουσίας του. 

3. Δεν έχει συμπληρώσει το 25ο έτος της ηλικίας του. 

4. Είναι ταυτόχρονα μέλος και άλλου Ταμείου της Ελλη¬ 
νικής Αστυνομίας, με εξαίρεση τους εκπροσώπους των 
συνδικαλιστικών φορέων. 


Άρθρο 3 

Αρμοδιότητες του Διοικητικού Συμβουλίου 

Το Διοικητικό Συμβούλιο, διοικεί το Ταμείο και διαχειρί¬ 
ζεται την περιουσία του. 

Ειδικότερα: 

1. Υποδεικνύει και λαμβάνει μέτρα για τη βελτίωση και 
αρτιότερη εκπλήρωση των σκοπώντο Ταμείου. 

2. Επιμελείται για την κανονική λειτουργία όλων των 
υπηρεσιώντου Ταμείου. 

3. Διαχειρίζεται την κινητή και ακίνητη περιουσία του 
Ταμείου, σύμφωνα με τις διατάξεις του παρόντος και της 
σχετικής Νομοθεσίας που διέπειτο Ταμείο. 

4. Εγκρίνει τον ετήσιο Προϋπολογισμό, Ισολογισμό και 
Απολογισμό του Ταμείου. 

5. Εγκρίνει κάθε δαπάνη αναγκαία γιατη λειτουργία του 
Ταμείου. 

6. Ορίζει το ποσό της πάγιας προκαταβολής του Ταμεί¬ 
ου και τον υπόλογο διαχειριστή της, με απόφασή του, η 
οποία υπόκειται σε έγκριση από το Υπουργείο Εργασίας 
και Κοινωνικών Ασφαλίσεων. 

7. Αποφασίζει και προτείνει κάθε τροποποίηση ή συ¬ 
μπλήρωση του παρόντος και της Νομοθεσίας που διέπει 
γενικά το Ταμείο. 

8. Αποφασίζει για τη χορήγηση προσωπικών δανείων 
στους μετόχους του Ταμείου και την εκχώρηση μέρους 
του εφάπαξ χρηματικού βοηθήματος τους σε πιστωτι¬ 
κούς και ασφαλιστικούς οργανισμούς , σαν εγγύηση για 
την σύναψη στεγαστικών και προσωπικών δανείων τους, 
σύμφωνα με τα όσα ισχύουν κάθε φορά. 

9. Παρέχειτις αναγκαίες οδηγίες και κατευθύνσεις όταν 
προκύπτουν θέματα γενικότερου ενδιαφέροντος για το 
Ταμείο ή αποφασίζει σχετικά προς ομοιόμορφη αντιμε¬ 
τώπισή τους. 

10. Αποφασίζει σε δεύτερο βαθμό επί ενστάσεων μετό¬ 
χων κατά αποφάσεων του Διευθυντή του Ταμείου. 

11. Εγκρίνει ή απορρίπτει τα Πρακτικά Επιτροπών και 
λοιπά έγγραφα πόσης φύσεως διαγωνισμών και εξουσιο¬ 
δοτεί το Διευθυντή του Ταμείου, για τη σύνταξη και υπο¬ 
γραφή των σχετικών συμβάσεων. 

12. Επιβλέπει,τη Διεύθυνση του Ταμείου, την κανονική 
τήρηση των βιβλίων, την έγκαιρη είσπραξη των πόρων 
του, δίνει τις προσήκουσες οδηγίες και αποφασίζει τη λή¬ 
ψη των απαιτούμενων μέτρων για την αύξηση των πόρων 
και τη βελτίωση της λειτουργίας του Ταμείου, καθώς και 
την επωφελή τοποθέτηση των διαθέσιμων κεφαλαίων 
του. 

13. Ασκεί πειθαρχική αρμοδιότητα επί του πολιτικού 
προσωπικού του Ταμείου, σύμφωνα με τις διατάξεις του 
Υπαλληλικού Κώδικα. 

14. Αποφασίζει για τα πόσης φύσεως ανακύπτοντα ζη¬ 
τήματα, κατά την κρίση του, προς περιφρούρηση των 
συμφερόντων του Ταμείου. 

15. Αναθεωρεί τις αποφάσεις του, όταν συντρέχουν οι 
νόμιμες προϋποθέσεις. 

16. Αποφασίζει σε περίπτωση έλλειψης Νομικού Συμ¬ 
βούλου, και εφόσον οι ανάγκες το επιβάλουν, για την πρό¬ 
σληψη δικηγόρου με έμμισθη εντολή ή καθ’ υπόθεση ή 
πάγια αντιμισθία, προς υπεράσπιση των συμφερόντων 
του Ταμείου, ενώπιον όλων των Δικαστηρίων (κάθε βαθ¬ 
μού και δικαιοδοσίας), κάθε άλλης Αρχής και φυσικών ή 
Νομικών Προσώπων. 

17. Αποφασίζει, για τις περιπτώσεις διαφωνίας μεταξύ 
του Νομικού Συμβούλου και του Διευθυντού του Ταμείου 
που αφορούν τη χορήγηση ή μη παροχής ή αναγνώρισης 
χρόνου προϋπηρεσίας των μετόχων. 

18. Αποφασίζει τη μίσθωση ή αγορά ακινήτων προς 
εξυπηρέτηση των στεγαστικών αναγκών του Ταμείου. 

19. Εξουσιοδοτεί το Διευθυντή και Υποδιευθυντή του 
Ταμείου καθώς και τους νόμιμους αναπληρωτές τους 

α) Για τη νόμιμη εκπροσώπηση του Ταμείου ενώπιον 
των πόσης φύσεως Δημοσίων, Διοικητικών, Οικονομικών 
κ.λ.π. Αρχών και Δικαστηρίων παντός βαθμού και δικαιο¬ 
δοσίας. 

β) Ομοίως για την νόμιμη εκπροσώπηση στις τακτικές 
και επαναληπτικές συνελεύσεις των Τραπεζών και άλλων 
εταιρειών. 

γ) Για την έγκριση πληρωμής κατά μήνα των αποδοχών 
του μονίμου πολιτικού προσωπικού και αποζημίωσης του 
Δ.Σ. 

δ) Γ ια την εντολή μεταφοράς κεφαλαίων από Τράπεζα 
σε Τράπεζα και 

ε) Γιατην υλοποίηση των αποφάσεων του. 

20. Ασκεί κάθε άλλο καθήκον και δικαίωμα που προβλέ- 
πεται από την ισχύουσα κάθε φορά Νομοθεσία. 

Άρθρο 4 

Πρόεδρος Δ.Σ.-Αρμοδιότητες 

Ο Πρόεδρος του Διοικητικού Συμβουλίου: 

1. Συγκαλείτο Διοικητικό Συμβούλιο. 

2. Κηρύσσει την έναρξη και την λήξη των συνεδριάσε¬ 
ων, διευθύνει τις εργασίες και φροντίζει για την εφαρμο¬ 
γή του Νόμου και την εύρυθμη λειτουργία του Δ.Σ. 

3. Παρακολουθεί και φροντίζει την εκτέλεση των απο¬ 
φάσεων του Δ.Σ. 

4. Εκπροσωπεί το Ταμείο σε κάθε Αρχή και στα Δικα¬ 
στήρια, επιφυλασσομένων των περιπτώσεων (16) και (19) 
του προηγούμενου άρθρου. 

5. Ορίζει με πράξη του τον Αναπληρωτή Γραμματέα του 
Δ.Σ. 

6. Ασκεί κάθε άλλη αρμοδιότητα που προβλέπεται από 
τις κείμενες διατάξεις. 

Τον Πρόεδρο του Δ.Σ., όταν απουσιάζει ή κωλύεται, 
αναπληρώνει ο αναπληρωτής του, σε όλα τα καθήκοντα 
και τις υποχρεώσεις. Σε περίπτωση αποστρατείας, μετά¬ 
θεσης, απουσίας, νομίμου κωλύματος ή αντικειμενικής 
αδυναμίας ασκήσεως των καθηκόντων του τακτικού και 
αναπληρωματικού Προέδρου,προεδρεύει του Δ.Σ. ο 
ανώτερος κατά βαθμό Αξιωματικός, μέλος του Δ.Σ. 

Άρθρο 5 

Γραμματέας του Δ.Σ. 

Γ ραμματέας του Δ.Σ. τοποθετείται κατώτερος Αξιωμα¬ 
τικός της Ελληνικής Αστυνομίας, μέτοχος του Ταμείου ο 
οποίος ορίζεται με απόφαση του Αρχηγού της. Σε περί¬ 
πτωση απουσίας ήκωλύματος αναπληρώνεται στα καθή- 
κοντάτου με πράξη του Προέδρου του Δ.Σ. από άλλο κα¬ 
τώτερο Αξιωματικό ή Ανθυπαστυνόμο της Ελληνικής 
Αστυνομίας, που υπηρετεί στο Ταμείο. 

Ο Γ ραμματέας: 

1. Συντάσσει την ημερήσια διάταξη (πρόσκληση) συνε- 
δρίασηςτουΔ.Σ.που υπογράφεται από τον Πρόεδρό του. 

2. Μεριμνά για τη έγκαιρη αποστολή αυτής, καθώς και 
των εγγράφων εισηγήσεων για τα σοβαρότερα θέματα, 
στα τακτικά και αναπληρωματικά μέλη του Δ.Σ. 


3. Ειδοποιεί σε περίπτωση κωλύματος τακτικού μέλους, 
το αναπληρωματικό, για την προσέλευση του στη συνε¬ 
δρίαση. 

4. Τηρεί και ενημερώνει το βιβλίο που προβλέπεται για 
την ειδοποίησητων μελών. 

5. Παρίσταται στις συνεδριάσεις του Δ.Σ. και τηρεί τα 
σχετικά πρακτικά. 

6. Μεριμνά για την υποβολή των αποφάσεων του Δ.Σ. 
στις αρμόδιες υπηρεσίες-αποδέκτες,για περαιτέρω 
ενέργειες και ενημέρωσή τους. 

7. Μεριμνά για την κατ’ έτος βιβλιοδέτηση των πρακτι¬ 
κών- αποφάσεων του Δ.Σ. καθώς και για την ασφαλή φύ¬ 
λαξή τους. 

8. Εκτελεί κάθε άλλο έργο, που του ανατίθεται από το 
Δ.Σ. 

Άρθρο 6 

Συνεδριάσεις -Απαρτία-Λειτουργίατου Δ.Σ. 

1. Το Δ.Σ. συνεδριάζει νομίμως,όταν στη σύνθεση του 
μετέχουν, ως τακτικά ή αναπληρωματικά μέλη, περισσό¬ 
τερα από τα μισά των διορισμένων (τακτικών ή αναπλη¬ 
ρωματικών) μελών (απαρτία), μεταξύ των οποίων απαραί¬ 
τητα ο πρόεδρος ή ο αναπληρωτής του ή ο προεδρεύων. 

2. Η απαρτία πρέπει να υπάρχει, σε όλη τη διάρκεια της 
συνεδρίασης. Αν κατά την πρώτη συνεδρίαση, διαπιστω¬ 
θεί έλλειψη απαρτίας, το Δ.Σ. καλείται εκ νέου σε συνε¬ 
δρίαση, η οποία πραγματοποιείται το νωρίτερο σε είκοσι 
τέσσερις (24) ώρες, στον ίδιο τόπο και με την ίδια ημερή¬ 
σια διάταξη. Κατά τη συνεδρίαση αυτή, υπάρχει απαρ¬ 
τία,αν μετέχουν στη σύνθεση τακτικά ή αναπληρωματικά 
μέλη, που ποριστούν τουλάχιστον το ένα τρίτο (1/3) του 
συνόλου των διορισμένων (τακτικών ή αναπληρωματι¬ 
κών) μελών του και σε κάθε περίπτωση, όχι λιγότερα των 
τριών (3) τακτικών ή αναπληρωματικών μελών. 

3. Το Δ.Σ. συνεδριάζει τακτικά μέχριτέσσερις (4) φορές 
το μήνα, με αποζημίωση των μελών του και πέραν αυτών 
έκτακτα, χωρίς αμοιβή, όταν οι ανάγκες του Ταμείου το 
επιβάλλουν. 

4. Η σύγκλησητου Δ.Σ. είναι υποχρεωτική, αντο ένατρί- 
το (1/3) τουλάχιστον του συνόλου των τακτικών του με¬ 
λών, το ζητήσει εγγράφως από το πρόεδρο, προσδιορί- 
ζοντς και το προς σηζήτηση θέμα. 

5. Ο Πρόεδρος καθορίζει τα θέματα που θα συζητη¬ 
θούν, την ημέρα, την ώρα και τον τόπο των συνεδριάσε¬ 
ων, και υπογράφει την ημερήσια διάταξη, λαμβάνοντας 
υπόψη του και τις απόψεις που τυχόν διατυπώνονται από 
μέλη του Δ.Σ. και καλείτο τακτικά καιτα αναπληρωματικά 
μέλη να συμμετάσχουν. 

6. Η πρόσκληση, η οποία περιλαμβάνει την ημερήσια 
διάταξη, με φροντίδα του Γραμματέα του Δ.Σ. γνωστο¬ 
ποιείται σε όλα τα τακτικά και αναπληρωματικά μέλη του, 
τουλάχιστον σαράντα οκτώ (48) ώρες πριν από τη συνε¬ 
δρίαση, μπορεί δε να γίνει και με τηλεγράφημα, τηλεμοι- 
οτυπία ή άλλο πρόσφορο μέσο, εφόσον το γεγονός αυτό 
αποδεικνύεται από σχετική σημείωση σε ειδικό βιβλίο, η 
οποία πρέπει να φέρει χρονολογία και την υπογραφή του 
Γραμματέα του Δ.Σ. Η προθεσμία αυτή μπορεί σε περί¬ 
πτωση κατεπείγοντος, να συντμηθεί, η πρόσκληση-ειδο- 
ποίηση όμως τότε πρέπει να είναι έγγραφη και να βεβαι¬ 
ώνονται σε αυτήν οι λόγοι που κατέστησαν τη σύντμηση 
αναγκαία. 

7. Πρόσκληση-ειδοποίησητων μελώντουΔ.Σ. δεν απαι¬ 
τείται, όταν οι συνεδριάσεις γίνονται σε τακτές ημερομη- 

νίες, που ορίζονται με απόφαση του, η οποία και γνωστο¬ 
ποιείται στα μέλη του. Πρόσκληση επίσης δεν απαιτείται, 
όταν μέλος έχει δηλώσει, πριν από τη συνεδρίαση, κώλυ¬ 
μα συμμετοχής του σε αυτήν, ή όταν το κώλυμα τούτο εί¬ 
ναι γνωστό στον Πρόεδρο του Δ.Σ. 

8. Τα αναπληρωματικά μέλη καλούνται προς αναπλή- 
ρωση απάντων ή κωλυομένων της ίδιας κατηγορίας, κατά 
αντιστοιχία της ιδιότητάς τους. Εαντακτικό μέλος κωλύε¬ 
ται να παραστεί στη συνεδρίαση, πρέπει να ειδοποιεί απ’ 
ευθείας τον αναπληρωτή του ή τον Γραμματέατου Δ.Σ., ο 
οποίος ειδοποιεί το αναπληρωματικό μέλος για την προ¬ 
σέλευσή του στη συνεδρίαση. 

9. Με την ημερήσια διάταξη αποστέλλονται στα μέλη, 
έγγραφες εισηγήσεις για τα σοβαρότερα θέματα, που θα 
συζητηθούν. 

10. Αν κατά τη συνεδρίαση απουσιάσει τακτικό μέλος, 
το οποίο δεν είχε προσκληθεί, η συνεδρίαση είναι παρά¬ 
νομη.Το ίδιο ισχύει ακόμη και αν, αντί αυτού, είχε μετά- 
σχει το αντίστοιχο αναπληρωματικό μέλος. Αν υπήρξαν 
πλημμέλειες ως προς την κλήτευση μέλους, το Δ.Σ. συνε¬ 
δριάζει νομίμως, αν αυτό είναι παρόν και δεν αντιλέγει για 
την πραγματοποίηση της συνεδρίασης. 

11. Μέλη του Δ.Σ., τα οποία είναι σύζυγοι ή συνδέονται 
μεταξύ τους με συγγένεια έως και τετάρτου βαθμού εξ αί¬ 
ματος ή εξ αγχιστείας, δεν επιτρέπεται να μετάσχουν 
στην ίδια συνεδρίαση. 

12. Αντικείμενο της συνεδρίασης είναι μόνο τα θέματα 
που περιλαμβάνονται στην ημερήσια διάταξη. Κατ’ εξαί¬ 
ρεση μπορούν να συζητηθούν και θέματα που δεν περι¬ 
λαμβάνονται σ’ αυτήν, αν είναι παρόντα όλατατακτικά μέ¬ 
λη και συμφωνούν για τη συζήτησή τους. 

13. Οι συνεδριάσεις, αν με Νόμο δεν ορίζεται διαφορε¬ 
τικά, είναι μυστικές. Η κατά τη συζήτηση παρουσία άλλων 
προσώπων, πλην των μελών και των ειδικώς οριζομένων 
στο άρθρο 2 του παρόντος, δεν επιτρέπεται. Το Δ.Σ., 
όμως μπορεί να καλέσει ενώπιον του επιτροπές ή μεμο¬ 
νωμένα πρόσωπα για παροχή πληροφοριών ή γνωμών, 
χωρίς ψήφο, των οποίων η γνώμη καταχωρείται στα Πρα¬ 
κτικά. 

14. Στις συνεδριάσεις του Δ.Σ. παρίσταται, χωρίς δικαί¬ 
ωμα ψήφου, ο Διευθυντής του Ταμείου ως εισηγητής, ο 
Υποδιευθυντής και ο γραμματέας του Δ.Σ., ο οποίος τηρεί 
τα πρακτικά. 

15. Η αποζημίωση των μελών του Δ.Σ. καθώς και των 
συμμετεχόντων στις συνεδριάσεις, ορίζεται σύμφωνα με 
τις ισχύουσες κάθε φορά διατάξεις και βαρύνειτο Ταμείο. 

Άρθρο 7 
Αποφάσεις Δ.Σ. 

1. Οι αποφάσεις του Δ.Σ. αν με Νόμο δεν ορίζετι διαφο¬ 
ρετικά, λαμβάνονται με την απόλυτη πλειοψηφία των πα¬ 
ρόντων μελών.Αν δεν καθίσταται δυνατός ο σχηματισμός 
της πλειοψηφίας αυτής, η ψηφοφορία επαναλαμβάνεται, 
ωσότου σχηματιστεί απόλυτη πλειοψηφία με την υποχρε¬ 
ωτική προσχώρηση, κάθε φορά εκείνου ή εκείνων που 
διατυπώνουν την ασθενέστερη γνώμη, σε μια από τις επι¬ 
κρατέστερες. Σε κάθε περίπτωση, αν υπάρξει ισοψηφία, 
υπερισχύει η ψήφος του Προέδρου, εκτός αν η ψηφοφο¬ 
ρία είναι μυστική, οπότε αυτή επαναλαμβάνεται για μια 
ακόμη φορά, η τυχόν δε νέα ισοψηφία, ισοδυναμεί με 
απόρριψη. Το μέλος που απέχει από την ψηφοφορία ή δί¬ 
δει λευκή ψήφο, θεωρείται απόν. Η ψηφοφορία είναι φα¬ 


νερή, εκτός ειδικών περιπτώσεων, κατα την κρίση του 
Δ.Σ.. 

2. Αν η συζήτηση της υπόθεσης διαρκεί περισσότερες 
από μία συνεδριάσεις, η απόφαση λαμβάνεται από τα μέ¬ 
λη που μετέχουν στην τελευταία συνεδρίαση του Δ.Σ. 
αφού προηγουμένως τα μέλη που δεν μετείχαν στις 
προηγούμενες συνεδριάσεις, ενημερωθούν πλήρως ως 
προς τα ουσιώδη σημεία των κατ’ αυτές συζητήσεων από 
το πρακτικό.Η ενημέρωση πρέπει να προκύπτει από δή¬ 
λωση των μελών αυτών, ή οποία και καταχωρίζεται στο 
πρακτικό. 

3. Η συζήτηση των θεμάτων στο Δ.Σ., γίνεται με τη σει¬ 
ρά που αναγράφονται στην ημερήσια διάταξη, η οποία 
μπορεί να μεταβληθεί μόνο για σοβαρούς λόγους. Για κά¬ 
θε συνεδρίαση συντάσσεται πρακτικό στο οποίο μνημο¬ 
νεύονται, ιδίως τα ονόματα και η ιδιότητα των παρισταμέ- 
νων μελών κ.λ.π. παρισταμένων, ο τόπος και ο χρόνος της 
συνεδρίασης, τα θέματα που συζητήθηκαν με συνοπτική 
αλλά περιεκτική αναφορά στο περιεχόμενό τους, η μορ¬ 
φή και το αποτέλεσμα της ψηφοφορίας και η απόφαση 
που λήφθηκε. 

4. Στα πρακτικά καταχωρίζονται οι γνώμες των μελών 
που μειοψήφισαν,σε περίπτωση δε φανερής ψηφοφο¬ 
ρίας και τα ονόματα τούτων. 

5. Καθήκοντα εισηγητή, εκτελεί ο διευθυντής του Τα¬ 
μείου και σε περίπτωση απουσίας ή νομίμου κωλύματος 
του, ο νόμιμος αναπληρωτής του 

6. Τα πρακτικά υπογράφονται από τα παριστάμενα μέ¬ 
λη, τον Διευθυντή και Υποδιευθυντή του Ταμείου, τον 
Γραμματέα του Δ.Σ., τον Κυβερνητικό Επίτροπο και επι¬ 
κυρώνονται από τον Πρόεδρο. 

7. Η υπογραφή του Προέδρου, του αναπληρωτή του, ή 
του προεδρεύοντα αρκεί για τη νόμιμη υπόσταση κάθε 
πράξης του Δ.Σ.. 

8. Οι αποφάσεις του Δ.Σ. είναι εκτελεστές από της υπο¬ 
γραφής τους και μετά την έγκρισή τους από τα αρμόδια 
Υπουργεία, όταν τούτο απαιτείται. 

Άρθρο 8 

Κυβερνητικός Επίτροπος -Αρμοδιότητες 

1. Στις συνεδριάσεις του Δ.Σ. του Ταμείου, καλείται με 
ποινή ακυ ρότητας των λαμβανομένων αποφάσεων και με¬ 
τέχει χωρίς ψήφο ο Κυβερνητικός Επίτροπος 
[Α.Ν.1778/1951 (Α'- 45)]. 

2.0 Κυβερνητικός Επίτροπος δικαιούται ναλαμβάνειτο 
λογο σε κάθε θέμα, να υποβάλει προτάσεις και να ζητεί 
εντός σαράντα οκτώ (48) ωρών από τη λήψη της, την ανα¬ 
στολή εκτέλεσης κάθε απόφασης του Δ.Σ., την οποία κρί¬ 
νει ότι αντίκειται προς τις διατάξεις κείμενων Νόμων, Δια¬ 
ταγμάτων και Υπουργικών αποφάσεων, που διέπουν τη 
λειτουργία του Ταμείου. 

3. Οι αποφάσεις του Δ.Σ. των οποίων ζητήθηκε η ανα¬ 
στολή εκτέλεσης από τον Κυβερνητικό Επίτροπο, δεν 
εκτελούνται μέχρις ότου, ύστερα από αίτηση του Δ.Σ., 
που υποβάλλεται είτε από τον Πρόεδρο του είτε από τον 
Κυβερνητικό Επίτροπο, αρθεί η διαφωνία, με απόφαση 
του Υπουργού Εργασίας και Κοινωνικών Ασφαλίσεων. Η 
απόφαση αυτή είναι υποχρεωτική για το Ταμείο. Σε περί¬ 
πτωση κατά την οποία ο Υπουργός Εργασίας και Κοινωνι¬ 
κών Ασφαλίσεων, δεν κοινοποιήσει την επί της διαφωνίας 
απόφασή του εντός δέκα (10) ημερών από τη λήψη της 
σχετικής αίτησης του Κυβερνητικού Επιτρόπου ή του Δι¬ 
οικητικού Συμβουλίου, αυτό δύναται να αποφασίσει την 

εκτέλεση της απόφασης, για την οποία δημιουργήθηκε η 
διαφωνία. 

4. Ο Κυβερνητικός Επίτροπος, μπορεί να αναστέλλει 
εφάπαξ μέχρι την επόμενη συνεδρίαση την εκτέλεση οι- 
ασδήποτε απόφασης του Δ.Σ., για την οποία διατυπώνει 
δικαιολογημένες επιφυλάξεις, αναφερόμενες σε ουσιώ¬ 
δη συμφέροντα του Ταμείου ή σε γενικότερα κρατικά 
συμφέροντα. 

Στην περίπτωση αυτή το Δ.Σ. του Ταμείου, δύναται στην 
επόμενη συνεδρίασή του, με την πλειοψηφία των έξι 
εβδόμων (6/7) τουλάχιστον του συνόλου των μελών του, 
να διατάξει την εκτέλεση της απόφασης αυτής, έστω και 
αν εξακολουθεί να διαφωνεί ο Κυβερνητικός Επίτροπος. 

Γιατο θέμα αυτό, πρέπει ο Κυβερνητικός Επίτροπος, να 
αναφέρεται αμέσως στο Υπουργείο Εργασίας και Κοινω¬ 
νικών Ασφαλίσεων. 

5. Η θητεία του Κυβερνητικού Επιτρόπου και του ανα- 
πλητωτή του, είναι ίδια με τη θητεία των άλλων μελώντου 
Διοικητικού Συμβουλίου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 23 Φεβρουάριου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ.Φ55/354 (3) 

Αύξηση των συντάξεων των συνταξιούχων του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων Αθηνών, για το έτος 2000. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του ν.2084/1992 (165Α) 

2. Τις διατάξεις των άρθρων 23 και 27 του ν. 1558/1985 
(137Α),του άρθρου 5 του π.δ.437/1985 (157Α) και του 
π.δ.372/1995 (201 Α). 

3. Τις διατάξεις του άρθρου 29Ατου ν. 1558/1985 που 
προστέθηκε με το άρθρο 27 του ν.2081/1992 (154Α)και 
αντικαταστάθηκε με το άρθρο 1 του ν.2469/1997 (38Α). 

4. Την οικ. 1749/4-11-1998 (ΦΕΚ1171 Β) απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη". 

5. Το αριθ.43792/576/31-12-1999 έγγραφο του Υπουρ¬ 
γείου Εθνικής Οικονομίας. 

6. Την γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων Πρακτορεί¬ 
ων Αθηνών που διατυπώθηκε κατά την 3η/31.1.2000 συ¬ 
νεδρίαση του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του κλάδου σύνταξης του Ταμείου 

Συντάξεων Εφημεριδοπωλών και Υπαλλήλων Πρακτο¬ 
ρείων Αθηνών (ΝΠΔΔ), ύψους ενενήντα οκτώ εκατομμυ¬ 
ρίων (98.000.000) δρχ. περίπου,για το τρέχον οικονομικό 
έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.Α. Ε. 0611 μέχρι 0618 και 0636- 
0637 του προϋπολογισμού του Κλάδου σύνταξης του Τα¬ 


μείου, οι οποίες ανέρχονται στο ποσό των δύο δισεκατομ¬ 
μυρίων επτακοσίων εβδομήντα επτά εκατομμυρίων εξα- 
κοσίωνχιλιάδων (2.777.600.000) δρχ., αποφασίζουμε: 

Οι συντάξειςτωνσυνταξιούχωντου Ταμείου Συντάξεων 
Εφημεριδοπωλών και Υπαλλήλων Πρακτορείων Αθηνών, 
που δεν ακολουθούν τα κατώτατα όρια συντάξεων του 
ΙΚΑ, αυξάνονται από 1.1.2000 κατά ποσοστό 4%. 

Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.1999 καθώς και σε εκείνους που η 
έναρξη συνταξιοδότησης τους εμπίπτει στο μέχρι την 
31.12.1999 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Φ. 41/179 (4) 

Υλοποίηση προγράμματος επιδοτούμενου παραθερι- 
σμούτου Ταμείου Νομικών, έτους 2000. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23,24 και 27 του ν. 
1558/1985 "Κυβέρνηση και Κυβερνητικά Όργανα" (ΦΕΚ 
137Α) και του Π.Δ. 437/85 "Καθορισμός και ανακατανομή 
των αρμοδιοτήτων Υπουργείων" (ΦΕΚ 157Α). 

2. Το Π.Δ/γμα 366/1998 "Διορισμός Υπουργών και Υφυ¬ 
πουργών (ΦΕΚ 245 Α) και την αρ. 1749/4-11-98 Απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων" Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη(ΦΕΚ 1171 Β). 

3. Το Π.Δ/γμα 372/95 "Μεταφορά της Γ ενικής Γ ραμμα- 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας" (ΦΕΚ 201 Α). 

4. Το Π.Δ/γμα 213/92 Οργανισμός της Γενικής Γραμμα¬ 
τείας Κοινωνικών Ασφαλίσεων (ΦΕΚ 102Α). 

5. Τις διατάξεις του άρθρου 3 του Ν.Δ. 4114/1960 
(164Α), όπως συμπληρώθηκαν με τις διατάξεις της παρ. 1 
του 225/95 Π.Δ/τος (ΦΕΚ 130Α). 

6. Τις διατάξεις της παρ. 3 του άρθρου 29Α του ν. 
1558/1985 όπως προστέθηκαν με το άρθρο 27 του ν. 
2081/1992 "Ρύθμιση του θεσμού των Επιμελητηρίων, τρο¬ 
ποποίηση των διατάξεων του ν. 1712/1987 για τον εκσυγ¬ 
χρονισμό των επαγγελματικών οργανώσεων, των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις" (ΦΕΚ 154Α). 

7. Την απόφαση του Δ.Σ. του Ταμείου Νομικών που λή- 
φθηκε στηναρ. 3931/19-1-2000 συνεδρίαση του. 

8. Το γεγονός ότι από τις διατάξεις της παρούσης δεν 
προκαλείται επιβάρυνση του Κρατικού Προϋπολογισμού, 
αποφασίζουμε: 

Άρθρο 1 

1. Ο αριθμός των συνταξιούχων του Ταμείου Νομικών 
που εντάσσονται στο Πρόγραμμα του επιδοτούμενου πα- 
ραθερισμού του έτους 2000 καθορίζεται, κατ’ ανώτατο 
όριο, στους 1500 (χίλιουςπεντακόσιους). 

2. Η ανώτατη, κατ’ άτομο, δαπάνη φιλοξενίας, της οποί¬ 
ας το Ταμείο Νομικών θα καταβάλει το 80%, καθορίζεται 
στις 11.841 δρχ. (ένδεκα χιλιάδες οκτακόσιες σαράντα 
μία) ημερησίως, για τον μόνο συνταξιούχο που θα χρησι¬ 
μοποιήσει μονόκλινο δωμάτιο ξενοδοχείου, και στις 
10.187 δρχ. (δέκα χιλιάδες εκατόν ογδόντα επτά) ημερη¬ 
σίως, για το ζεύγος συνταξιούχων που θα χρησιμοποιήσει 
δίκλινο δωμάτιο. 

3. Η δαπάνη για το αντίτιμο των εισιτηρίων μετάβασης 
και επιστροφής από τους τόπους παραθερισμού, που 
θα καταβληθεί απευθείας στους δικαιούχους, καθορί¬ 
ζεται στο σταθερό ποσό των 18.000 (δέκα οκτώ χιλιά¬ 
δων) δρχ. 

Άρθρο 2 

Κάλυψη δαπάνης 

Η συνολική δαπάνη ύψους 102.728.160 (εκατόν δύο 
εκατομμυρίων επτακοσίων είκοσι οκτώ χιλιάδων εκατόν 
εξήντα) δρχ., δεν υπερβαίνει το 0,3% των προϋπολογι- 
σθεισών δαπανών συντάξεων, για το έτος 2000, σύμφω¬ 
να με τα οριζόμενα από τις διατάξεις του άρθρου 1 του 
αρ. 225/95 Π.Δ/τος και θα καλυφθεί από την εγγεγραμ¬ 
μένη πίστωση με Κ.Α. 2639 του προϋπολογισμού του Τα¬ 
μείου. 

Άρθρο 3 

Η απόφαση αυτή να δημοσιευθεί στην Εφημερίδα-της 
Κυβερνήσεως. 

Αθήνα, 25 Φεβρουάριου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. 997 (5) 

Ανάθεση έργων στην εταιρία "ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε." 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παράγραφο 7 εδάφιο. 
β’(ΦΕΚ 104 Α). 

2) Τον Ν. 2479/1997, Άρθρο 3, παράγραφο 15, εδάφιο 
α’(ΦΕΚ67 Α). 

3) ΤονΝ. 2521/1997, Άρθρο 21 παράγραφο 5, εδάφιο δ’ 
(ΦΕΚ174Α). 

4) Τον Ν. 2664/98, Άρθρο 31 (ΦΕΚ 275Α/3-12-98), Απο¬ 
φασίζουμε: 

Αναθέτουμε στην εταιρία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε." τα παρακάτω έργα: 

1. Επικαιροποίηση μελετών, δημοπράτηση, επίβλεψη και 
παραλαβήτου έργου: "Εγκατάσταση κλιματισμού στο Πρω¬ 
τοδικείο Αθηνών στα κτίρια της πρώην σχολής Ευελπίδων". 

2. Μελέτη, δημοπράτηση της κατασκευής, επίβλεψη και 
παραλαβή εργασιών αποκατάστασης στέγης και εσωτε¬ 
ρικών διαρρυθμίσεων σε παλαιό κτίριο αποθηκών για τη 
λειτουργία των συνεργείων της Αγροτικής Φυλακής Τί- 
ρυνθας. 

3. Μελέτη, επίβλεψη και παραλαβή του έργου "Επέκτα¬ 
ση των γραφείων της "ΘΕΜΙΣ ΚΑΤΑΣΚΕΥΑΣΤΙΚΗ Α.Ε." σε 
παρακείμενο χώρο του υπογείου του Υπουργείου Δικαιο¬ 
σύνης". 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 25 Φεβρουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































